**ЕВРОПЕЙСКИЯТ ТУРИЗЪМ ПРЕЗ ПЪРВОТО ТРИМЕСЕЧИЕ НА 2014**

**ТЕНДЕНЦИИ И ПЕРСПЕКТИВИ**

Издание на Европейската туристическа комисия

Първите резултати от първото тримесечие на 2014г. дават основание за оптимизъм за още едва силна година за европейския туризъм.

**Окуражителни сигнали от вътрешно-регионалния пазар:**

През 2014г., възможностите за ръст идват от значимия вътрешно-европейски пазар. С избледняващото “кризисно” наследство, европейският изходящ туризъм продължава да набира сили, като става все по-балансиран сред генериращите пазари. Според проучване на Европейската комисия, 8 от 10 граждани на ЕС планират почивка през 2014г., като болшинството възнамеряват да пътуват в страната или в рамките на ЕС.

Икономическите индикатори дават сигнали за добро представяне на Германия и Великобритания като изходящи пазари. Налични са добри предпоставки и за изходящия руски пазар, въпреки, че е твърде възможно тенденцията внезапно да се промени с разрастването на кризата в Украйна. Въпреки, че потребителските нагласи в Италия са положителни, твърде вероятно е същите да не доведат до реално потребление в резултат на слабата вътрешна икономика. В Холандия, въпреки слабото икономическо възстановяване, свиващото се потребление остава пречка за изходящия туризъм.

**Очаквания за водещ ръст на далечните пазари**

 Допълнителният тласък за развитието на европейския туризъм идва от Северна Америка, чийто ръст през 2013г. надхвърля 10%. През 2014г., очакванията са САЩ да генерира “лъвския пай” от входящия туризъм в резултат на оптимизма сред потребителите, породен от стабилното вътрешно търсене и силен износ, което е предпоставка за поредна година на стабилен растеж.

 От Азия, най-добрите очаквания генерира отново Китай, чийто изходящ туризъм отбелязва забележителен ръст при всички дестинации.

 Очакванията за икономически растеж в развиващите се икономики са скромни. Бразилската икономика се очаква да запази тенденцията си на слаб ръст, като изходящия туризъм ще бъде допълнително затруднен от предстоящото провеждане на Световния футболен шампионат за купата на ФИФА. От друга страна, подобряващата се икономика на Обединените арабски емирства, наред с бързото възстановяване, което отбелязват имотния и строителен сектор, ще доведат до увеличаване на пътуванията през 2014г., като най-привлекателни ще останат пътуванията до европейски градове, луксозните пътувания и почивките на плажа.

**Водещ ръст на дестинация Европа**

 Европейският туризъм се радва на окуражителен импулс. За пета поредна година броят на туристите сочи за устойчив ръст, което е доказателство за сериозния потенциал за туризъм на Европа. Комбинацията от атрактивни оферти, кратки разстояния, висока степен на толерантност и стабилен политически климат представляват несравнимо предимство за Европа. Въпреки това, лидерската позиция на Стария континент не е непристъпна, което означава, че туристическия сектор в Европа трябва да се възползва от добрите икономически условия и да инвестира в устойчиво бъдеще.

 Данните за периода януари-февруари 2014г., сочат за продължаващ ръст на пътуванията в региона, както следва:

 Австрия (0.6%), България (3.8%), Хърватия (-0.5%), Кипър (1.5%), Естония (11.3%), Германия (4.3%), Унгария (11.8%), Исландия (35.3%), Малта (6.7%), Черна гора (5.3%), Полша (6.2%), Сърбия (15.1%), Словения (10.6), Испания (11.8%), Швейцария (3.1%), Великобритания (8.9%).

Прогнозните очаквания за ръст на туризма в световен мащаб през 2014г. са както следва:

 **Входящ Изходящ**

|  |
| --- |
|  2011 2012 2013 2014 2015 2011 2012 2013 2014 2015 |
| Света 5.2% 4.0% 4.6% 4.4% 5.0% 4.5% 3.9% 4.8% 4.8% 5.4% |
| Америка 3.6% 4.3% 3.1% 4.0% 4.6% 3.5% 5.8% 4.0% 4.4% 4.9% |
| Европа 7.3% 3.7% 5.3% 3.7% 4.3% 4.1% 4.2% 4.0% 3.6% 4.2% |
| Азия 6.3% 7.0% 6.3% 5.8% 6.9% 7.3% 7.0% 7.4% 6.2% 6.7% |
| Африка -7.7% 8.0% -0.7% 3.7% 4.1% 4.1% 7.0% 0.3% 3.4% 4.7% |
| Бл. Изток 2.2% -9.8% -0.3% 6.8% 7.6% -0.3%-12.2% 2.5% 7.7% 9.0% |